Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
90-jaraĝa sinjorino Julieta de Karakaso, Venezuelo, dancas pro ĝojo kaj dankemo ĉiufoje kiam Vicente alportas sakon kun manĝaĵo. Tiun ĉi semajnon ŝi ĝuis ricevon de fromaĝo, rizo, porkaĵo kaj rostaĵo, supo kaj pano, interalie. Same kiel ŝi, 400 “abuelitos” [hispanlingva karesnomo kiu laŭlitere signifas “geavoj”, ndlt] – kiel nomiĝas kutime la plejaĝuloj en Venezuelo – ricevas ĉiusemajne pakaĵojn kun manĝaĵoj, danke al Plan Buen Vecino [Plano Bona Najbaro].
#000006
La reguligoj pri socia distanciĝo diktitaj de la registaro la 16-an de marto, en la kerno de la tutmonda sanitara krizo, celas malkreskigi la disvastiĝon de la viruso. Tamen, aliaj malfacilaĵoj aperis. Kiel la reprezentantoj de la plej vundebla parto de la loĝantaro akiros manĝaĵojn, se ili timas eliri kaj ne havas iun, kiu faru tion por ili, kaj se cetere ili ne havas la necesajn rimedojn por aĉeti ilin?
#000008
Du tagojn post la enkonduko de la reguloj, en Karakaso, grupo da civitanoj kreis la programon Plano Bona Najbaro, kies celo estas alporti manĝaĵojn al plejaĝuloj kiuj estas en stato de “orfeco”. En Venezuelo, la vorto “orfandad” (orfeco) estas uzata de kelkaj organizaĵoj kaj amaskomunikiloj por nomi plejaĝulojn kies familianoj devis elmigri pro la sociopolitika kaj humanitara krizo de Venezuelo, kaj kiuj ne ricevis subtenon de la ŝtato. Laŭ la venezuela NRO Convite, preskaŭ miliono da plejaĝuloj estis lasitaj solaj, post la elmigrado de siaj familianoj.
#000009
Yuraima Mercado, membro de la loĝistika teamo de la Plano, rakontas al Tutmondaj Voĉoj ke, tuj post la fermo de komercaj vendejoj kaj restoracioj kadre de reguligoj pri socia izoliĝo, kelkaj restoracioj restis kun grandaj kvantoj de manĝaĵoj kiujn ili ne povis vendi. La fondinto de la Plano, Verónica Gómez, kiu konas kelkajn el la reprezentantoj de tiuj restoracioj, organizis projekton kiu permesas redistribui tiujn manĝaĵojn al plejaĝuloj.
#000010
Verónica okupiĝis ekde komenco pri la kreado kaj la strukturado de la Plano Bona Najbaro. Valentina García kaj Yuraima ankaŭ aliĝis al la organizado de la Plano. Iom post iom, aliaj amikoj kaj konatuloj kuniĝis por kunlabori pri pakado, disponigado de aparataro kaj kuirejoj aŭ distribuado de nutraĵpakaĵoj, ĉefe motorcikle.
#000011
No podemos curar la pobreza, pero sí podemos poner un granito de arena y ayudar a la gente que más lo necesita, que en el país es mucha. Por ahora, nosotros nos dedicamos a un pequeño grupo: los “abuelitos” más necesitados.
#000014
Ni ne povas likvidi malriĉecon, sed ni povas kontribui iometete je nia nivelo kaj helpi al tiuj, kiuj plej bezonas tion, kaj kiuj en nia lando multas. Pormomente, ni dediĉas nin al eta grupo: la povraj “abuelitos”.
#000015
La projekto kiu naskiĝis el la iniciato kaj bonvolo de Verónica havas nun ĉirkaŭ sep distribuantojn, tri kuirantojn kaj kvin personojn kiuj laboras pri loĝistiko. Ĉiuj kunlaboras kiel volontuloj. Ili estas parto de “aparataro”, laŭ difino de Vicente.
#000016
La liveroj, kiuj komence inkluzivis tagmanĝon kaj dependis de kontribuoj de kelkaj restoracioj, konsistas nun el pakaĵoj kun 10 aŭ pli da produktoj kaj kvin kuiritaj manĝaĵoj, danke al diversaj donacoj de entreprenoj kaj civila socio. Yuraima mencias ke nun la Plano Bona Najbaro distribuas pakaĵojn al 100 “abuelitos” ĉiutage kaj al 400 ĉiusemajne.
#000018
La kresko estis tiom alta ke nun “la Plano estas 100% daŭripova”, laŭ Yuraima. Ĝis mezo de majo ili intencas disdoni po 1000 manĝaĵojn semajne. Vicente anticipas ke “inteligenta kresko, rapida lernado kaj adaptiĝo al la ŝanĝoj” estas ŝlosilaj iloj en la procezo de evoluigo de la Plano. Alia esenca ilo estis la uzo de sociaj retoj – rimedo vaste uzata kiel informa alternativo en Venezuelo.
#000019
La ĉeesto de la Plano Bona Najbaro en sociaj retoj evoluis kiel “neĝbulo”, taksas Vicente, kiu memoras pri tio, ke en la komenco la membroj de la Plano uzis la retojn por peti donacojn, dum hodiaŭ uzantoj de tiuj retoj kontaktas ilin por oferi utilajn produktojn. La Plano eblis danke al la kunordiĝo inter la sindediĉa laboro de siaj membroj, la solidara kunlaboro de la venezuela socio kaj la uzo de la teknologio. Vera “kunprodukto”, laŭ Yuraima.
#000020
Hemos estado trabajando y queremos compartirlo: 40 geles antibacteriales han sido donados a ancianos que viven solos a través de @planbuenvecino #leatherheart2020 #Covid_19 /jFy1XjVcYh
#000021
— leatherheart (@leatherheartfun) April 16, 2020
#000022
Ni laboris kaj ni volas kundividi tion: 40 kontraŭbakteriaj ĝeloj estis donacitaj al plejaĝuloj kiuj loĝas solaj, pere de @planbuenvecino.
#000023
Kvankam temas pri spontanea civitana iniciato, la membroj de la Plano sekvas procedurojn zorgeme difinitajn por atingi siajn celojn. Ili ricevas, de najbaroj, informojn pri la orfecaj plejaĝuloj, kion ili devas kontroli por registri ilin en la datumbazo. Post la lokalizo, ili diskutas kun la plejaĝuloj pri la Plano kaj difinas la vojojn por plenumi la liverojn. Se la plejaĝuloj havas familion kiu helpas ilin kaj povas aĉeti manĝojn por ili, ili ne estas elekteblaj por la Plano.
#000024
Ili ankaŭ disvolvis alian strategian opcion: nomumi loĝantojn de konstruaĵoj kun granda nombro de plejaĝuloj, kiuj okupiĝu pri la liverado de la pakaĵoj, por tiel atingi pli da profitantoj kaj diversigi la taskojn. Cetere, kiel klarigas Vicente, la liveroj estas faritaj laŭ striktaj protokoloj pri higieno, sub gvidado de specialisto pri biosekureco, kiuj inkluzivas la devon teni fizikan distancon, desinfekti kaj zorge enpaki la manĝaĵojn, kaj uzi gantojn kaj maskojn.
#000025
Yuraima kaj Vicente ŝatus ke la Plano Bona Najbaro superu la konjunkturon de KOVIM-19 kaj ke ĝi disvastiĝu al aliaj regionoj de la lando.
#000026
De cada tragedia y cada caos pueden surgir maravillas.
#000028
Mirindaĵo. Sendube, tio estas la Plano Bona Najbaro por la 400 venezuelaj “abuelitos” kiuj profitas de ĝi, meze de la senprecedenca tutmonda sanitara krizo, kiu kunekzistas kun la plej terura humanitara krizo kiun la lando alfrontis.
#000030
Ĉi tiu rakonto estas parto de la speciala priraportado de Global Voices pri KOVIM-19 kaj ofertas vidpunkton pri la pandemio laŭ la perspektivo de nia tutmonda komunumo de kontribuantoj. % context_listing_link%
#000031
Plej novaj artikoloj pri Venezuelo
#000032
La malsukcesa regiona integriĝo de la Pintokunveno de la Amerikoj
#000033
Venezuelo kaj Ĉinio: ĉu solida rilato aŭ malplenaj vortoj?
#000034
#YoTeCreoVZLA: la movado kiu rompas la longan silenton pri seksperforto en Venezuelo
#000035
Juna kuiristo en Bakuo transformis sian apartamenton en restoracion
#000036
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000041
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000042
Speciala danko al niaj multaj subtenantoj
#000043
Bonvolu subteni nian gravan laboron
#000044